OpenLLM-France/wikimedia huggingface dataset:
# Kudos

El terme kudos deriva del grec κῦδος kŷdos ("gloria" o "reconeixement", habitualment adquirida en batalles, indica un reconeixement positiu per la pròpia acció. El terme va entrar dins l'argot universitari britànic a principis del segle xviii. En anglès, com en grec, «kudos» s'escriu tant en singular com en plural igual, però habitualment s'expressa en plural: «She received many kudos for her work», és a dir «ella va rebre molts kudos pel seu treball». S'usa bastant en aplicacions mòbils que registren activitats esportives compartides, i els usuaris assignen kudos als reptes, carreres, activitats que un company fa. És el símil per activitats esportives del m'agrada de Facebook o Instagram.

## Referències

* ↑ «WordReference». [Consulta: 19 març 2015].
# L'home a qui agradaven les dones

L'home a qui agradaven les dones (títol original en francès: L'Homme qui aimait les femmes) és una pel·lícula francesa de François Truffaut, del 1977. Ha estat doblada al català.

## Argument

Bertrand està tan enamorat de les dones com de la idea mateixa de dona. Per a ell, totes les dones són úniques i irreemplaçables. Són a la vegada l'obra de la seva vida, la seva inspiració artística i la causa de la seva mort. Una passió que resumeix amb aquestes paraules:
| « | Les cames de les dones són com un compàs que recorre el globus terraqüi en tots sentits, donant-li equilibri i harmonia. | » |

## Repartiment

* Charles Denner: Bertrand Morane
* Brigitte Fossey: Geneviève Bigey
* Nelly Borgeaud: Delphine Grezel
* Geneviève Fontanel: Hélène
* Leslie Caron: Véra
* Nathalie Baye: Martine Desdoits
* Valérie Bonnier: Fabienne
* Jean Dasté: Dr. Bicard
* Sabine Glaser: Bernadette
* Henri Agel: un lector
* Chantal Balussou
* Nella Barbier: Liliane
* Anne Bataille: la jove de vestit de ratlles
* Marcel Berbert: el marit de Delphine
* Martine Chassaing: Denise

## Rebuda

És un dels films preferits del director Bruno Podalydès. En una entrevista a Cahiers du cinéma el 1998, explica:
| « | M'agrada Truffaut des que era petit. Adoro particularement L'Homme qui aimait les femmes i havia pensat que Albert Jeanjean podia morir atropellat. | » |

## Al voltant de la pel·lícula

* Remake americà el 1983: The Man Who Loved Women de Blake Edwards amb Burt Reynolds i Julie Andrews.
* La pel·lícula va ser rodada en part a Montpeller.
* Leslie Caron va rodar el 1959 una pel·lícula titulada The Man Who Understood Women, d'on ve potser el títol escollit per Truffaut.

## Referències

* ↑ esadir.cat. L'home a qui agradaven les dones. esadir.cat.
* ↑ «L'homme qui aimait les femmes». The New York Times.
* ↑ NDLR: el personatge principal de Dieu seul me voit (Versailles-Chantiers).
* ↑ Lalanne, Jean-Marc «Éloge du comique de sédimentation». Cahiers du cinéma, 525, 1998, pàg. 36-41.
# La Guingueta

«Guingueta o la Guingueta» té aquests significats:
* Guingueta, establiment menut generalment dedicat a la venda d'aliments i begudes
* Toponímia:
** La Guingueta d'Ix, municipi nord-català del departament francès dels Pirineus Orientals (Alta Cerdanya)
** La Guingueta d'Àneu, municipi de la vall d'Àneu (Pallars Sobirà)
** La Guingueta (Navès), masia del municipi de Navès (Solsonès)
# Koninklijke Lyra

El Koninklijke Lyra fou un club de futbol belga de la ciutat de Lier, Província d'Anvers. Lyra és el nom en llatí de la ciutat de Lier.

## Història

Els orígens del club daten del 1891, dins d'una organització de lleure anomenada Zang- en Toneelmaatschappij Nut en Vermaak. El 1899 fou creat un club esportiu amb seccions com la gimnàstica. El club nasqué el 12 de gener de 1909 amb el nom Turn- en Sportvereniging Lyra (Associació Gimnàstica i Esportiva Lyra). El mateix any ingressà a la Federació amb el número de matrícula 52. L'any 1913 ingressà a la segona divisió belga, on romangué fins a l'any 1932, en que ascendí a primera i hi romangué fins a 1938. Fou finalista de la Copa Belga la temporada 1934-35. L'any 1934 adoptà el nom Koninklijke Maatschappij Lyra i el 1939 Koninklijke Lyra. Tornà a primera divisió els anys 1943-44, 1946-51 i 1953-54. L'any 1960 descendí a tercera categoria. El 12 d'abril de 1972 es fusionà amb el seu rival ciutadà, el Lierse SK esdevenint K. Lierse SV. El 16 de juny de 1972 es fundà un nou club anomenat K. Lyra T.S.V..

## Palmarès

* Segona divisió belga:
** 1931-32, 1942-43, 1945-46, 1952-53

## Referències

* ↑ «DICTIONNAIRE DES CLUBS AFFILIES A L'URBSFA DEPUIS 1895». URBSFA i foot 100 asbl. [Consulta: 20 octubre 2013].
* ↑ «Belgian football clubs history». users.skynet.be/pluto. Arxivat de l'original el 2015-11-01. [Consulta: 20 octubre 2013].
* ↑ «1st and 2nd division final tables». RSSSF. [Consulta: 20 octubre 2013].

## Enllaços externs

* Lloc web sobre el club Arxivat 2016-03-03 a Wayback Machine.
# Koninklijke Beerschot Voetbal en Atletiek Club

* No s'ha de confondre amb Koninklijke Beerschot Antwerpen Club.
El Koninklijke Beerschot Voetbal en Atletiek Club fou un club de futbol de Bèlgica, de la ciutat d'Anvers.

## Història

El club va ser fundat el 1899 amb el nom Beerschot AC quan molts jugadors de l'Antwerp deixà el club. Va jugar a l'estadi dels Jocs Olímpics de 1920 anomenat "Kiel". Destacà durant els anys vint i trenta, en els que guanyà set lligues nacionals.
Evolució del nom
* 1900: Beerschot Athletic Club (Beerschot AC)
* 1925: Royal Beerschot Athletic Club (R. Beerschot AC)
* 1968: Koninklijke Beerschot Voetbal en Atletiek Vereniging (K. Beerschot VAV)
* 1991: Beerschot Voetbal en Atletiek Club (Beerschot VAC)
* 1995: Koninklijke Beerschot Voetbal en Athletiek Club (K. Beerschot VAC)
Després de nombrosos problemes el club desaparegué el 1999, fusionat amb K.F.C. Germinal Ekeren esdevenint Germinal Beerschot i el 2011 K. Beerschot AC.

## Palmarès

* Lliga belga (7): 1921-22, 1923-24, 1924-25, 1925-26, 1927-28, 1937-38, 1938-39
* Copa de Bèlgica (2): 1970-71, 1978-79
* Segona Divisió Belga (1): 1906–07

## Referències

* ↑ (anglès) Pluto website Arxivat 2015-11-01 a Wayback Machine. – Belgian football clubs history
* ↑ (anglès) RSSSF archive – 1st and 2nd division final tables
# Kosovare Asllani

Kosovare Asllani és una davantera de futbol amb 80 internacionalitats des del 2008 per Suècia, amb la qual va arribar a les semifinals de l'Eurocopa en 2013. També ha jugat el Mundial i els Jocs Olímpics.
Amb el PSG ha estat subcampiona de la Lliga de Campions (2014/15).

## Trajectòria

| Temporades | Lliga | Club | P | G | Actualitzat |
| 2007 - 2011 | D1 | Linköpings FC | 63 | 28 |
| 2010 | Prof. | Chicago Red Stars | 13 | 02 |
| 2012 | D1 | Kristianstads DFF | 15 | 07 |
| 12/13 - 15/16 | D1 | Paris Saint-Germain | 59 | 39 |
| 2016 - act. | D1 | Manchester City | 11 | 01 | 10/02/2017 |
| 2008 - act. | Selecció absoluta | Selecció absoluta | 94 | 25 | 24/01/2017 |
| Torneig | Torneig | Resultat | P | G |
| Eurocopa 2009 | Eurocopa 2009 | Quarts de final | 04 | 01 |
| Jocs Olímpics 2012 | Jocs Olímpics 2012 | Quarts de final | 04 | 00 |
| Eurocopa 2013 | Eurocopa 2013 | Semifinals | 05 | 01 |
| Mundial 2015 | Mundial 2015 | Vuitens de final | 03 | 00 |
| Jocs Olímpics 2016 | Jocs Olímpics 2016 | Subcampionat | 06 | 00 |

## Palmarès

Títols — Seleccions nacionals :
| Títols — Clubs ||||||||||||||||||||
| 1 Lliga | 2009 |
| 2 Copes | 2008 | 2009 |
| 1 Supercopa | 2008 |
| 1 Lliga | 2016 |
| 1 Copa de la Lliga | 2016 |
| Reconeixements — Premis ||||||||||||||||||||
| Reconeixements — Seleccions de jugadores ||||||||||||||||||||

## Referències

* ↑ UEFA
* ↑ «FIFA». Arxivat de l'original el 2016-08-19. [Consulta: 22 juliol 2016].
* ↑ Expressen
# Kosovo del Nord

Kosovo del Nord (serbi: Северно Косово, albanès: Kosova Veriore) és el nom no oficial de la regió al nord de Kosovo, poblada principalment pels serbis, mentre que a l'altra part de Kosovo viu una majoria absoluta (més d'un 90 %) d'albanesos. La regió és anomenada també com a Ibarski Kolašin (serbi: Ибарски Колашин, albanès: Kollashini i Ibrit), que s'utilitzava inclús abans dels conflicte a la regió.
Segons el punt de vista de Sèrbia la província autònoma de Kosovo i Metòkhia forma part de Sèrbia, però al mateix temps està sota el protectorat de l'ONU. Al mateix temps les autoritats de la reconeguda parcialment República de Kosovo consideren Kosovo del Nord com a seu territori, afirmant la integritat territorial del seu estat.

## Referències

* ↑ «Liberty Live». Arxivat de l'original el 2004-12-20. [Consulta: 12 abril 2017].
# La Junta

* Per a altres significats, vegeu «Junta».
La Junta és una població dels Estats Units a l'estat de Colorado.

## Demografia

Segons el cens del 2000 La Junta tenia 7.568 habitants, 2.977 habitatges, i 1.964 famílies. La densitat de població era de 1.025,3 habitants per km².
Dels 2.977 habitatges en un 33,7% hi vivien nens de menys de 18 anys, en un 47% hi vivien parelles casades, en un 14,7% dones solteres, i en un 34% no eren unitats familiars. En el 30,9% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3,06.
Per edats la població es repartia de la següent manera: un 27,1% tenia menys de 18 anys, un 10,4% entre 18 i 24, un 24,6% entre 25 i 44, un 21,4% de 45 a 60 i un 16,6% 65 anys o més.
L'edat mediana era de 36 anys. Per cada 100 dones de 18 o més anys hi havia 84,1 homes.
La renda mediana per habitatge era de 29.002 $ i la renda mediana per família de 36.398 $. Els homes tenien una renda mediana de 26.325 $ mentre que les dones 21.324 $. La renda per capita de la població era de 14.928 $. Entorn del 16,8% de les famílies i el 21,4% de la població estaven per davall del llindar de pobresa.

## Fills il·lustres

* Ken Kesey (1935 - 2001) escriptor

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- La Junta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- La Junta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].

## Enllaços externs

* Lloc Històric Nacional del Fort Antic de Bent (anglès) (castellà)
# La Moixella (Lladurs)

La Moixella és una masia situada al poble de Lladurs, al municipi del mateix nom, al Solsonès, documentada el segle XV.

## Enllaços externs

   * Fototeca del Solsonès: Article referit a aquesta masia

## Referències

* ↑ Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95.
# La Mogoda

La Mogoda és un conjunt d'habitatges de Santa Perpètua de Mogoda (Vallès Occidental) que formen part de l'Inventari del Patrimoni Arquitectònic de Catalunya.

## Descripció

És un conjunt de cases unifamiliars disposades en forma de U oberta que consten de planta baixa i un pis. Estan cobertes amb teulada plana correguda de teula àrab. El material de construcció predominant és la pedra recoberta amb un arrebossat. Separades per un carrer i davant d'aquest conjunt, es troben una filera de construccions de coberta a doble vessant que són utilitzades pels habitants del nucli per a diferents funcions.

## Referències

* 1 2 «La Mogoda». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 4 desembre 2016].
# La Moixa (Camarasa)

La Moixa és una muntanya de 767 metres que es troba al municipi de Camarasa, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# LS

LS o ls té els següents significats:
* Ls (Unix), ordre del sistema operatiu Unix i derivats
* LS, Liberalna Stranka, (croat) partit polític de Croàcia, fundat el 1997 per Vlado Gotovac, vegeu Partit Liberal (Croàcia)
* Codi ISO 3166-1 per a Lesotho
* Codi per al Comtat de Laois (Irlanda)
Viccionari
# LSF

LSF té els següents significats:
* Latino sine flexione, llengua auxiliar proposada per Giuseppe Peano
* Llengua de signes francesa, llengua de signes usada pels sords de França
# La familia, bien, gracias

La familia, bien, gracias és una pel·lícula espanyola del 1979 dirigida per Pedro Masó.

## Argument

Seqüela de "La gran familia" i de "La familia y uno más". Un pare vidu i el padrí dels seus 16 fills, ambdós d'avançada edat, contemplen amb nostàlgia el passat. El pare s'ha quedat sol a la casa familiar, però la solitud l'atabala de tal manera que decideix passar una temporada a casa de cadascun dels seus fills, la majoria dels quals estan casats. Però l'experiència resulta molt trista per als dos ancians.

## Repartiment

* Alberto Closas: Carlos
* José Luis López Vázquez: Juan, el padrino
* María José Alfonso: Mercedes Alonso
* Jaime Blanch: Carlitos
* Francisco Benlloch: Roberto
* Margot Cottens: Consuelo
* Lola Forner: María
* Tony Fuentes: Críspulo
* María Kosty: Sabina
* Elisa Laguna: Lucía
* Carmen Lozano: Melita
* Julia Martínez: Paula
* Tomás Picó: Jorge
* Carlos Piñar: Antonio
* Cecilia Roth Mónica
* Julieta Serrano: Carlota

## Referències

* ↑ «La familia, bien, gracias». IMDb.
# La Verge de les Mercès

La Verge de les Mercès fou el primer drama romàntic escrit en català. El seu autor fou Manuel Angelon. S'estrenà l'any 1856 al Circ Barcelonès, amb la voluntat de competir amb els drames i comèdies que es representen en aquell moment en llengua castellana. L'obra narra una llegenda sobre la fundació de l'ordre de la Mercè a començaments del segle xiii.

## Referències

* ↑ «Drama romàntic». Web del museu. Centre de Documentació i Museu de les Arts Escèniques, 2012. [Consulta: 26 octubre 2012].
# La Feixa (Mata-solana)

La Feixa és una cinglera del terme municipal de Gavet de la Conca, a l'antic terme de Sant Salvador de Toló, al Pallars Jussà, en territori del poble de Mata-solana.
És situat al nord-oest de Mata-solana, en el vessant de migdia de la carena de la Serra de Vilana, que enllaça l'extrem sud de la Serra de la Campaneta amb el sud-est de la Serra dels Obacs.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# La Trinxera Catalana

La Trinxera Catalana fou una revista catalana el primer número de la qual va sortir entre juliol i setembre de 1916. Fou editada per Camil Campanyà i Mas, Joaquim Blanchart, Joaquim Sanahuja, Joan Carreras, Juli Comerma, Joaquim Cots, Joan Ill, Pere Muxinac, Josep Rectoret, Enric Serra, Josep Xercavins i Emili March, per tal de donar a conèixer les proeses i la situació dels Voluntaris Catalans en la Primera Guerra Mundial. Mantingué contactes amb la Unió Catalanista i el doctor Joan Soler i Pla. Només havia publicat un número i la seva publicació va decaure després de la mort de Camil Campanyà. No va tornar a ressorgir breument fins al 1918 de la mà de Daniel Domingo i Montserrat com a òrgan del Comitè Nacional Català de París. El desembre de 1918 va treure el seu darrer número on va adreçar un Missatge de la Legió Catalana i dels catalans que serviren en Regiments de línia i artilleria, al president dels Estats Units d'Amèrica, Woodrow Wilson, reclamant el suport estatunidenc a l'autogovern català en nom dels catalans caiguts al front.
El juny de 2014 la revista Sàpiens va incloure una reedició del seu número 4 (19 de desembre de 1918), dins d'un monogràfic especial sobre la Primera Guerra Mundial.

## Referències

* ↑ Safont, Joan. Per França i Anglaterra. A Contra Vent, 2012, p. 52. ISBN 9788415720010.

## Bibliografia

* David Martínez i Fiol Els "voluntaris catalans" a la Gran Guerra" (1914-1918) Publicacions de l'Abadia de Montserrat, 1991, p.67 i 108-109
* David Martínez i Fiol Daniel Domingo Montserrat, 1900-1963: entre el marxisme i el nacionalisme, p. 58-82
# Lajes das Flores

Lajes das Flores és un municipi de l'illa de Flores (Açores). Es subdivideix en sis parròquies:
| Parròquia | Població | Área | Densitat | Altitud | Localització |
| Fajã Grande | 225 | 12,55 km² | 17,9/km² | - | - |
| Fajãzinha | 105 | 6,21 km² | 16,9/km² | - | - |
| Fazenda | 278 | 9,43 km² | 29,5/km² | - | - |
| Lajedo | 107 | 15,9 km² | 6,73/km² | - | - |
| Lajes das Flores | 540 | 18.45 km² | 29,3/km² | - | - |
| Lomba | 197 | 10,02 km² | 19,7/km² | - | - |
| Mosteiro | 50 | 6,2 km² | 8,1/km² | - | - |
Població del municipi de Lajes das Flores (1849 – 2004) :
| 1849 | 1900 | 1930 | 1960 | 1981 | 1991 | 2001 | 2004 |
| 5982 | 4498 | 3508 | 3376 | 1896 | 1701 | 1502 | 1491 |
# La linda Beatriz

La linda Beatriz és una pel·lícula espanyola de 1939 dirigida i escrita per Josep Maria Castellví.

## Repartiment

* Fernando Granada
* Emilia Aliaga
* Francisco Pierrá
* Milagros Leal
* Carmen Sebastián
* Fernando Vallejo
* La Brazalema
* Juan Catalá

## Referències

* ↑ «La linda Beatriz». Catálogo de Cinespañol. Govern d'Espanya. [Consulta: 6 maig 2024].
* ↑ «La linda Beatriz». filmoteca.org. [Consulta: 6 maig 2024].
# Laura Rius

Laura Rius Aran (Barcelona, 1991) és una directora de cinema catalana, productora executiva, directora de fotografia, muntadora i guionista de pel·lícules com Les amigues de l'Àgata i El jardí.

## Biografia

Ríus es va graduar en Comunicació Audiovisual per la Universitat Pompeu Fabra de Barcelona. El seu treball de finalització de carrera va ser la pel·lícula Les amigues d'Àgata que va dirigir al costat de Laia Alabart, Alba Cros i Marta Verheyen, i per la qual van guanyar el premi Abycine Indie en el Festival Internacional de Cinema d'Albacete, entre altres reconeixements i nominacions. La pel·lícula s'ha convertit en un retrat perfecte sobre l'evolució emocional de quatre amigues abans de complir els 20 anys, al moment de passar de l'institut a la universitat. La manera de narrar la pel·lícula d'una forma completament nova els ha valgut a les seves quatre directores ser reconegudes amb esments especials per la crítica.

## Filmografia

* 2015: Les amigues de l'Àgata (direcció)
* 2016: La nuit d'Émile (Curt) (Ajudant muntatge)
* 2017: Júlia ist (agraïments)

## Premis

El 2014, la pel·lícula Les amigues d'Àgata va rebre el Premi Abycine Indie en el Festival Internacional de Cinema d'Albacete. També va obtenir l'esment especial del Jurat de la Crítica ACCEC i el Premi de Jurat Jove, en el Festival Internacional del Cinema de Tarragona REC 2015 i, en el mateix any, el Premi del Públic en el Festival de Cinema d'Autor de Barcelona. En els Premis Gaudí, va rebre la nominació a la millor pel·lícula.

## Referències

* ↑ «Les Amigues de l'Àgata | Premsa i festivals» (en espanyol europeu). Arxivat de l'original el 2018-08-16. [Consulta: 28 gener 2018].
* ↑ «Abycine 2014» (en castellà). [Consulta: 28 gener 2018].
* ↑ «Palmarés | REC | Festival Internacional de Cinema de Tarragona» (en espanyol europeu). [Consulta: 28 gener 2018].
* ↑ «Nominadas - IX Premios Gaudí» (en espanyol europeu). academiadelcinema.cat. Arxivat de l'original el 2018-07-28. [Consulta: 28 gener 2018].
# Legió Francesa de Montevideo

La Legió Francesa de Montevideo (francès: Légion française de Montevideo) va ser una milícia formada per immigrants francesos que vivien a Montevideo el segle xix, amb l'objectiu de defensar la comunitat dels atacs d'alguns bàndols locals.
El diari de Montevideo en francès Le Patriote Français, i el principal dels seus fundadors, Auguste Dagrumet, van promoure la campanya de mobilització per a la formació de la Legió. Jean Thiebaut es va encarregar de l'organització d'aquest exèrcit.
Durant la Guerra Gran (1839-1851), 2.500 legionaris van lluitar al costat de l'exèrcit colorado de Fructuoso Rivera.

## Referències

* ↑ Leander, B.; Margulis, M:; Martínez Legorreta, O. Europa, África y Asia en América Latina y el Caribe (castellà)
* 1 2 La Legión Francesa de Montevideo (castellà)

## Enllaços externs

* La Légion Française, première année du siège de Montevideo Arxivat 2010-07-16 a Wayback Machine. (francès)
# Lemurins

Els lemurins (Lemurinae) són una subfamília de lèmurs de la família dels lemúrids (Lemuridae). Tot i que conté un parell d'espècies extintes del gènere Pachylemur, la majoria de les espècies contingudes en aquesta subfamília encara estan vivents avui en dia.
Són primats de mida mitjana, amb el musell vulpí i grans ulls amb pupil·les verticals. Les orelles sovint estan cobertes amb pèl que forma un serrell més o menys evident segons l'espècie. La cua és tan llarga com el cos o més.
# Leiningen-Billigheim

Leiningen-Billigheim fou el nom que va adoptar el comtat de Leiningen-Guntersblum (segona línia) el 1803. El seu únic comte fou Guillem Carles que va governar del 1803 al 1806 en què els seus estats foren mediatitzats.
# Lambres-lez-Douai

Lambres-lez-Douai és un municipi francès, situat a la regió dels Alts de França, al departament del Nord. L'any 2006 tenia 5.253 habitants. Limita al nord-est amb Douai, a l'est amb Sin-le-Noble, al sud-est amb Férin, al sud amb Corbehem i Courchelettes, al sud-oest amb Brebières i al nord-oest amb Cuincy.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 4.461 | 5.159 | 5.509 | 5.087 | 5.043 | 4.911 | 5.253 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat |
| 1966-1971 | Raymond Masclet |
| 1971-1980 | Michel Hennebois |
| 1980-2001 | Jules Fromont |
| 2001- | Martial Vandewoestyne |
# Lades

Lades (Ladas, Λάδας) fou un famós corredor nadiu de Lacònia que va guanyar la victòria a Olímpia i va morir poc després. Se li va dedicar un monument a la vora del riu Eurotes. A Arcàdia un estadi portà el seu nom a Orcomen. Una estàtua seva, feta per Miró, era al temple d'Apol·lo a Argos.

## Referències

* ↑ Antologia grega, 16.53 (App. Planud.) p. 640 ed. Jacobs, vol. 2, Lipsiae, 1814
* ↑ Pausànias, Llibre III: Lacedemònia 21,1